
WEIRD WEEKEND DENMARK 2017 



Fra Loch Ness-uhyret og den Afskyelige Snemand til DNA- 
undersøgelser af kæmpeblæksprutter, og hvorfor mennesker tror 
på det uforklarlige, er bare nogle få af de ting, som man kan høre 
om til Weird Weekend Denmark 2017. 

Weird Weekend er et 2-dages event, hvis formål er at vise alle, der har 
interesse for mystiske fænomener og dyr, at studiet af dem godt kan være 
seriøst og samtidig sjovt og spændende. Til arrangementet vil der være 
foredrag om bl.a. blodsugende chupacabra-monstre, falske ufo-fotografier og 
keltisk mytologi, og hvordan DNA kan bruges til at opspore mystiske dyr. Man 
kan også opleve en udstilling af mærkelige dyr fra Zoologisk Museums 
magasiner, en ghost-walk i indre København og deltage i workshops, hvor man 
bl.a. kan lære at lave feltundersøgelser. Derudover vil der også være quizzer 
og børneaktiviteter i et forsøg på at brede emnet ud til et større publikum og 
give den yngre generation mulighed for at deltage i debatten. 

Den etablerede videnskabelige verden har i mange år betragtet studiet af 
mystiske fænomener (forteana) og studiet af mystiske dyr (kryptozoologi) med 
stor mistro. Men vi vil gerne vise, at begge dele kan studeres på en saglig og 
videnskabelig måde. Derfor har vi inviteret nogle af de største danske og 
engelske eksperter på området til at komme og fortælle om alle de spændende 
fænomener, som feltet indeholder. 

Forfatter, biolog og videnskabsformidler Lars Thomas er idemanden bag 
eventet, og han har beskæftiget sig med feltet i over 25 år. Formålet er at dele 
begejstringen for kryptozoologi og forteana og vise, at det er spændende 
emner, som er værd at beskæftige sig med for både forskere og alment 
interesserede. 

August Krogh Bygningen på Københavns Universitet på Østerbro danner rammen om Weird Weekend Denmark, der finder sted i pinse¬ 
weekenden den 3.-4. juni i 2017. 


Fored ragsprog ra m 

(der vil være mindst et foredrag mere, men de enkelte detaljer er ikke endeligt fastlagt endnu) 

Intro til kryptozoologi og Weird Weekend 

Forfatter, biolog og kryptozoolog Lars Thomas introducerer studiet af mystiske dyr, kryptozoologi, og studiet af mystiske fænomener, 
forteana. Hvad går det ud på, og hvorfor er det værd at forske i? 

Moderne og klassiske fabeldyr 

Den britiske forfatter og kryptozoolog Jonathan Downes præsenterer en perlerække af de mest kendte mystiske dyr fra fortid og nutid 
(bl.a. Loch Ness-uhyret) og fortæller, hvilke beretninger der er overtro, og hvilke sager der stadig er uopklarede. 

(Foredraget foregår på engelsk). 

DNA & Kryptozoologi 

Professor ved Københavns Universitet, og leder af Gilbert-gruppen på Institut for GeoScience Tom Gilbert fortæller om, hvordan man laver 
DNA-undersøgelser, og hvad de kan bruges til i kryptozoologisk sammenhæng. 

(Foredraget foregår på engelsk) 

Kunne Chupacabra-monsteret eksistere? 

Den britiske dyrlæge Shoshannah McCarthy sammenligner myten om den latinamerikanske blodsugende „El Chupacabra" med kendte dyr, 
og besvarer spørgsmålet „Er det overhovedet muligt at denne gedevampyr kan eksistere?" 

(Foredraget foregår på engelsk) 

Overtro, ufoer og sære væsener 

Lektor ved SDU og Ph.d. i religionshistorie Michael Rothstein gennemgår psykologien og sociologien bag menneskets trang til at tro på det 
uforklarlige. 

Det Mystiske Danmark 

Forfatter, biolog og kryptozoolog Lars Thomas tager med udgangspunkt i sine bøger af samme navn, os med på en rundtur til de mange 
mystiske steder og mystiske væsener, som i tidens løb har optrådt i den danske og nordiske folketro, bl.a. sømunken og kraken. 

800 danske ufo-fotos... 

... hvad er det, observatører oplever og filmer? 

Fotografi- og UFO-ekspert Ole Henningsen fortæller hvordan man efterforsker folks optagelser af mystiske ting på himlen. 

Keltisk mytologi og irske fabeldyr 

Den irske forfatter Ronan Coghlan beretter om sit hjemlands mytologi og de mange fabeldyr, der befolker den. 

(Foredraget foregår på engelsk) 

Kæmpeblækspruttens hemmelighed 

Ph.d. Inger Winkelmann fortæller, hvordan hun har brugt DNA-forskning til at undersøge nogle af verdenshavenes mest hemmelighedsfulde 
dyr. 


Tilmelding til Weird Weekend Denmark 2017 kan ske her. 







Nyt fra SUFOI's Fotoafdeling 

Af Ole Henningsen 

Hvad er dette? 

3100 Hornbæk 2. maj 2016 

Fotografen beretter til SUFOI's Fotoafdeling bl.a. 

Billedet er taget d. 2. maj 2016. kl. 23:23 fra 3100 Hornbæk i Nordsjælland. Jeg observerede ikke noget usædvanligt undervejs i 
fotograferingen. Formålet var et forsøg på at „fange" et stjerneskud eller noget andet spændende på foto. 
„Ufo - Billedet" er et ud af ti, taget efter hinanden, af samme område af himlen. På de andre ni er denne lys-formation der ikke. Nogle ideer 
om, hvad de t kan være?_ (Karlsvo£neii / bunden af billedet). Jeg opdagede først lys-formationen, da jeg gennemgik^ billederne bag efter. 



Henvendelsen fra fotografen kom oprindeligt via Debatgruppen i relation til SUFOI på Facebook 
https://www.facebook.com/groups/112842926337/ den 26. januar. Siden har billedet været debatteret i SUFOI's Fotoafdeling og på bl.a. 
Astro-forum's Meteorsektion under Astronomisk Selskab. 

Der har været mange mulige forklaringer på banen, men man er endnu ikke nået til en endelig konklusion. Eksponeringstiden på alle 
optagelserne var 15 sek., og aftegningen ses ikke på optagelserne før og efter billedet med den ejendommelige aftegning. 

Har du et kvalificeret bud på, hvad det er, fotografen har fået med på sin optagelse, så hører SUFOI's Fotoafdeling gerne herom: Ole 

Henningsen. 

7752 Snedsted 14. december 2016 

Fotografen skriver i sin henvendelse til SUFOI bl.a.: 

Efter fotografering af „Planeten Uranus" (usikker på planetnavnet) dukkede ved forstørrelse på pc'er det grønne himmellegeme op. Planeten 
observeret i sydlig - sydvestlig retning ca. 45 grader over horisonten. Man kan stadig se planeten på himlen, som en stor lysende stjerne. 
Stjerner og objektet sås ikke med det blotte øje. Sender min billedserie og er lidt spændt på at høre tilbage, om der er en naturlig 
forklaring? 






Den skarpeste af de modtagne fotos viser en stærkt lysende planet samt en grøn aftegning midt i billedfeltet. 
Desuden ses flere stjerner optagelsen, hvor der er anvendt et Canon EOS 500D kamera med zoom og en 
eksponeringstid på 5 sek. Der er ingen tvivl om, at den grønne aftegning skyldes en refleksdannelse i kameraets 
objektiv. 

Udskrift fra planetarieprogrammet Starry Night den 4. januar 2017 kl. 19.05 med planeterne Uranus (foroven tv.) 
Mars, Neptun og Venus (helt forneden th.) samt Månen på den sydvestlige himmel. 






•- Venus 


En forstørrelse af himmelområdet omkring Venus viser bl.a. 6 stjerner. 



SUFOI's Fotoafdeling har ovenfor foretaget en sammenkopiering af et af de modtagne fotos samt den kraftige 
forstørrelse af området omkring planeten Venus fra planetarieprogrammet Starry Night. Herved ses et fuldstændigt 
sammenfald af planeten samt de 6 mest markante stjerner på det pågældende himmeludsnit. 

Der er derfor heller ingen tvivl om, at det netop er planeten Venus, der er fotograferet. 

Så en naturlig forklaring på den grønne aftegning og en entydig identificering af planeten for fotografen. 

4600 Køge 19. januar 2017 

En observatør på vej i bil beretter i sin henvendelse bl.a. 

Under kørsel fra Køge til Odense bemærkede jeg et lys, der mest af alt mindede om en flyvemaskine "pyntet med julelys". Jeg er i tvivl om, 
at der på et kort tidspunkt var 2. 

Jfr. Flightradar24 og Google Skymap var der ingen forklaringer på lyset der. Lyset var stationært og jeg er nok klar over, at det ikke er en 
UFO, men jeg er alligevel meget nysgerrig over, hvad det kan have været. Jeg tog et par billeder, og det første, der nærmest har form som 
et segl, blev taget med mobiltelefonen mellem Køge og Ringsted. Det næste, som ligner et V blev taget på Storebæltsbroen. 
Har SUFOI et bud? 






En af de første af bilistens optagelser af lyset på himlen. Billedet er taget på motorvejen mellem Køge og Ringsted 
med en Samsung - SM-G925F med en automatisk eksponeringstid på 1/7 sek. under bilkørsel. På grund af denne 
langsomme lukkertid og kameraets bevægelse fremtræder lyset på himlen derfor som en lysende streg. 



Dette foto er taget fra Storebæltsbroen i retning af Ringe på Fyn og ses her i en lysnet udgave. Også denne 
optagelse er med en automatisk eksponeringstid på 1/7 sek., hvorfor lyset pga. kamerabevægelse i dette tilfælde er 
trukket ud i en V-formet streg. Øverst th. er indsat en kraftig udsnitsforstørrelse af V-formationen. For at 
tydeliggøre, hvorledes lyset på himlen har taget sig ud for observatøren, er størstedelen af den lysende streg 
bortretoucheret i billedbehandlingsprogram af SUFOI's Fotoafdeling. 

Udskrift af planetarieprogrammet Stellarium den 19. januar 2017 kl. 20.02, hvor optagelsen fra Storebæltsbroen er 
taget. 


Fotoafdelingens konklusion 

Observatøren har givet ganske gode data for observationen og optagelserne. Det anføres bl.a. at fotoet med det V-formede lys er taget fra 
Storebæltsbroen i retning af Ringe på Fyn svarende til ca. VSV. 

Den lange observationstid på ca. 1 Vi time, som anslået af observatøren, kunne tyde i retning af en astronomisk forklaring. En udskrift af 
planetarieprogrammet Stellarium viser da ganske rigtigt den stærkt lysende planet Venus over horisonten i VSV. 
SUFOI's Fotoafdeling er derfor heller ikke i tvivl om, at netop Venus - igen - er den skyldige i mystikken. Og det må forudses, at der dukker 
ekstra observationsberetninger og optagelser af de markante planeter op i den kommende tid. 


Planetvrimmel i februar 

Februars nattehimmel vrimler med planeter - Venus er det klareste, den har været længe og Jupiter står højt på himlen, skrev Katrine 
Skovgaard Rasmussen og Mikkel Theiss Kristensen på Tycho Brahe Planetariums hjemmesidehttp://www. planetariet.dk/ den 1. februar 
2017. 

Februar er vinterens sidste måned. I hvert fald, hvis man skal tro kalenderen. Vinteren er den mest gunstige årstid til at observere 
nattehimlen i. Vanddampen i vores atmosfære kan forværre udsynet til himlen, men i vintermånederne er det så koldt, at det meste fugt fra 
atmosfæren falder som rimfrost, og atmosfæren er derfor lettere at se igennem. Vi kan derfor her se flere stjerner end normalt, når det er 
frostvejr. 

Orion - Vinterens mest kendte stjernebillede 

Vinterens stjernebilleder står tydeligt på nattehimlen. Stjernebilledet Orion kan ses mod sydøst efter solnedgang. Orion kan nemt findes ved 
at kigge efter de tre bæltestjerner. 

Under Orions bælte kan man se Orions sværd som tre stjerner, der står på linje. Ser man lidt nærmere på den midterste stjerne, viser det 
sig, at det slet ikke er en stjerne men en stjernetåge - Oriontågen. Oriontågen er en enorm samling af gas og støv der er 2000 gange 
tungere end Solen og er i gang med at falde sammen og skabe nye stjerner - det er altså en vuggestue for nye stjerner. Oriontågen ligger 
omkring 1350 lysår fra Jorden og er et af de nærmeste stjernedannende områder. 

Spot Venus og Mars efter solnedgang 

Der er nok mange der allerede har spottet Venus på aftenhimlen mod vest. Den er klareste objekt på nattehimlen, bortset fra Månen. I 
februar opnår Venus faktisk sin maksimale lysstyrke fordi den når en balance mellem at være oplyst af Solen og være tættest på os. I 
februar kan du se Venus på himlen i omkring tre timer efter solnedgang i stjernebilledet Fisken. 

Ikke langt fra Venus - også i Fisken - finder du vores anden naboplanet, Mars. Den står lidt oppe til venstre i forhold til Venus og lyser 
svagere, men med et rødligt skær. 

Jupiter står højt 

I begyndelsen af måneden står Jupiter op kort før midnat i sydøst og i løbet af februar vil den stå tidligere og tidligere op. Jupiter befinder 
sig i stjernebilledet Jomfruen og er det klareste objekt i området. Jupiter vil stå relativt højt på himlen i løbet af natten 

Saturn kan ses i morgentimerne 

Saturn kan ses i stjernebilledet Slangeholderen og står op sidst på natten. Den vil altså kunne ses inden solopgang mod sydøst. Desværre 
kommer Saturn ikke særlig højt op over horisonten http://www.planetariet.dk/astronomi-rumfart/nyheder/planetvrimmel-i-februar. 

På Tycho Brahe Planetariums hjemmeside kan du læse om kommende forestillinger om astronomiens verden, planetariets udstillinger, 
spændende foredrag om stjernehimlen, solsystemet og rumfart eller tage på fantastiske filmiske rejser på Danmarks største kuppellærred. 

Og husk: Når du har stiftet bekendtskab med stjernehimlen indendørs, http://www.planetariet.dk/astronomi-rumfart/himlen-netop-nu så gå 
ud og lær den „virkelige" himmel og dens vidundere at kende. 




Indendørs i varmen igen kan du efterfølgende få stor fornøjelse og viden om himlens udseende via 
det gratis planetarieprogram Stellarium: http://www.stellarium.org/. 



latest version Is 0.15 1 


Skyfrit Skandinavien by night 

Fantastisk midnatsfoto af det sydlige Skandinavien den 3. april 2015. Lysene fra jordoverfladens byer ses tydeligt, så måske kan du også 
lokalisere din egen eller nærmeste by. Sneen i de norske bjerge er også markant. Langt mod nord løber et grønt bånd af nordlys i mere end 
100 km højde. 

Fotoet er taget af astronauterne på den internationale rumstation. 

Se den originale optagelse hos NASA: http://visibleearth.nasa. gov/view.php?id=85855. 








